TEJO ekamikas kun la Civito
#000000
La estraro de TEJO, la sendependiĝanta junulara sekcio de UEA, decidis oficiale aŭspicii aranĝon de la Esperanta Civito. "UEA restas nia plej grava esperanta partnera organizo", klarigas la prezidanto de TEJO.
#000001
La grupo nomata Esperanta Civito – direktata de Giorgio Silfer (Valerio Ari) – laŭ multaj ekde sia fondiĝo en 1998 sur diversaj frontoj kontraŭlaboras la organizitan Esperanto-movadon, strebante alproprigi ĝiajn instituciojn aŭ paŭsante ilin.
#000002
La agado de la Civito ofte impresas direktita kontraŭ la ĉefa organizaĵo de Esperantujo, Universala Esperanto-Asocio. Eble pro ĝiaj metodoj, perceptataj kiel manipulaj, funkciuloj de UEA ĉiam pli evitis ajnan kontakton kun la grupeto.
#000004
Nur dek tagojn post la ĝenerala voĉdonado kiu ebligas la juran sendependiĝon de la junulara sekcio de UEA, la Esperanta Civito tamen povis diskonigi gravan simbolan venkon: la estraro de la sendependiĝanta TEJO decidis oficiale aŭspicii kunvenon, kiun aranĝas la Esperanta Civito en sia multjara sidejo en La Chaux-de-Fonds (Ĉaŭdefono) en Svisio.
#000005
Nun la estraro de TEJO decidis doni siajn aŭspiciojn al "Arta Renkonto Transnacia en Esperanto", kiu laŭ informo de la Civito sekve ekhavos la aldonan epiteton "Junulara", kaj nomiĝos JARTE. La aranĝo okazos dum la tria semajno de julio 2017 en Kultura Centro Esperantista – la sidejo de la Esperanta Civito.
#000007
Laŭ István Ertl, kiu dum unu vespero ĉeestis la unuan ARTE en 2016, ne temas pri aparte signifa aranĝo:
#000008
– La aŭspicioj signifas ke TEJO oficiale bondeziras sukcesan ARTE-n kaj ni ĝojas je la propono je senpaga partopreno por la individuaj membroj de TEJO.
#000011
Ĉu TEJO antaŭvidas ajnan financan kunlaboron kun la organizantoj? Ĉu oni ekzemple povas uzi aŭ ricevi iujn subvenciojn lige kun la aranĝo?
#000012
Kio estas tiu aranĝo, kiun TEJO-anoj nun senpage rajtos partopreni? Kiu proponis ke TEJO aŭspiciu ĝin, kaj kiu decidis tion fari?
#000014
– Laŭ niaj informoj temos pri kultura evento kun programo ĉefe orientita al beletro kaj teatro. Laŭ la pasintjara raporto ĉefe la teatra programo estis sufiĉe abunda, kio ne estas ofta en Esperantujo. La propono ĝin aŭspicii venis de Giorgio Silfer dum nia estrarkunsido kaj la Estraro de TEJO aprobis ĝin. Ni ne vidis bonan kialon nei peton doni aŭspicion al kultura evento kaj senpagan partopreneblon de niaj membroj en ĝi.
#000015
Ĉu lige kun sia sendependeco TEJO nun proksimiĝas al la Civito?
#000016
– Ne temas pri "proksimiĝo al la Civito", ni simple estas malfermaj al pozitivsintenaj proponoj al TEJO. Mi invitas organizantojn de aliaj interesaj eventoj proponi senpagan partoprenkotizon por TEJO-anoj. Substrekindas ke UEA restas nia plej grava esperanta partnera organizo, klarigas Michael Boris Mandirola.
#000017
Ĝis nun TEJO laŭ la statuto de UEA estis "integra parto" de la asocio. En letero sendita al la komitato de UEA antaŭ la ĵusa ĝenerala voĉdonado, la prezidanto de UEA, Mark Fettes, asertis ke la proponataj ŝanĝoj "ne esence tuŝas la rilatojn inter UEA kaj TEJO, nia junulara sekcio".
#000018
La jura sendependiĝo de TEJO formale efektiviĝos nur, kiam la novaj statutoj de TEJO kaj UEA estos konfirmitaj per notaria akto kaj registritaj ĉe la Komerca Ĉambro. Por tio interalie necesus unue, ke la komitato de UEA aprobu la protokolon de la kunsidoj en Nitro, kiu ĝis nun ne pretas. Tamen jam nun la sendependiĝanta TEJO ŝajnas ekstiri en direkto, kiu klare diverĝas de la multjara kurso de ĝia gepatra organizaĵo, UEA.
#000019
ke du esperanto-organizaĵoj kunlaboras, kunaŭspicias, ekamikas, estas ekstreme ĝojiga novaĵo. Mi feliĉas, ke la nova generacio komencas forlasi la malnovajn mokojn, insultojn, negativaĵojn kiuj karakterizis la antaŭajn dudek kvin jarojn. Mokoj kaj insultoj kulturon ne produktas. Vivu Tejo, vivu UEA, vivu la Civito, kaj same KCE, Arkones, Jarto, Esperanta PEN, AMO-seminaroj, ILEI, Rondo Kato ktp. Multon nekonantoj de la historio atribuas al Silfer: li estis konsulo de la Civito ne pli longe ol Tonkin prezidanto de UEA, kaj eg-eg-ege malpli longe ol Corsetti estas sekretario de la Akademio...
#000028
Min ŝokas, ke estas homoj, kiuj esprimas malkontenton kun la saĝaj vortoj de Carlo Minnaja.
Laŭ mi Esperantujo neniel progresas per tio, ke iuj organizoj kaj ties funkciuloj konfliktas kun aliaj, sed per tio, ke oni disvastigas Esperanton, kultivas ĝin ktp.
#000029
Mi persone konas Silfer kaj ankau aliajn esperantistojn gvidantojn de internaciaj esperanto-organizajhoj. Mi konfesu al chiuj, ke Giorgio SILFER estas tre bona konanto de nia movado. Kion li faras por nia movado kulkutakampe, multaj aliaj gvidantoj de internaciaj esperanto-organizajhoj ne sukcesas fari bona.
Mi chiam aprezas lian laboron por Espepranto. Tial mi chiam rilatas kun kaj plurilatos kun li. Mi havas mentorojn en nia movado. Silfer estas unu el ili.
Sukceson mi deziras al chiuj liaj bonaj agoj.
#000042
Kaj jen plue el 2007:
#000044
Denove la moŝtuloj de UEA evidentigas, ke la vera kialo, ke ili distancigis Gbeglo Koffi ne povas esti lia rifuzo distancigi sin de La Civito. Tio estas nur preteksto. Se ĝi ne estus nura preteksto ili nun distancigus TEJOn, aŭ la gvidantojn de TEJO, pro ilia enplektiĝo kun La Civito.
#000045
mi opinias ke ĉi-kaze temis pri malsaĝa decido flanke de la estaro de TEJO, kiu tiel tute nenecese legitimas la pompan histrionismon de Silfer. Mi dubas ke la alproksimiĝo de TEJO al la Silfera bufonaĵo helpos al ĝia celkonscia agado sur la kampo de eksteraj rilatoj, per kiu TEJO sukcesis gajni ne nur financan subtenon sed prestiĝon por esperanto kiel serioza afero.
#000050
Mi konsentus kun Lu, se mi ne estus definitive konvinkita ke la kerno de la malakordo inter la Civito kaj UEA estas gejfobio ĉe (iuj gvidantaj personoj en) la unua. Hodiaŭ ni ne bezonas kaŝi ke Zamenhof estis Judo, kaj ni ĝoju pri tio, sed la batalo pludaŭras ĝis la fina venko. Kian neŭtralecon ni atendas de UEA? Ĉu ni volas ke ĝi estu neŭtrala inter gejfobio kaj gejtolero? Aŭ ĉu ĝi estu neŭtrala inter seksaj plimultoj kaj malplimultoj, en sia membraro kaj en la homaro? Kiom ajn da valora agado cetere okazas kadre de la Civito – kaj eble ne estas multe, sed certe pli multe ol Jorge Camacho volas kredigi – ĝi estas makulita de gejfobio. Alivorte, se la agado kadre de la Civito efektive estas valora, la problemo estas des pli granda. Tio estas la problemo kiun ni devus diskuti.
#000054
» Statistikemuloj neniam ekscios kiom da virinoj respektive viroj favoris la emancipiĝon de TEJO, nek kiom da eŭropanoj respektive ekstereŭropanoj, nek kiom da emeritaj respektive eminentaj, ktp ... sed almenaŭ unu aferon oni certe konas – la seksan orientiĝon de la plej drastaj kontraŭuloj, kaj en UEA kaj en TEJO. El tio, kio povas esti nur hazardo, ni mem ne eltiras konkludon. Aliaj eble jes. «
#000057
Cetere HeKo la 21-an de Decembro ankoraŭfoje esprimis grandan kontenton pro la "definitiva sendependiĝo de TEJO" ( Kial do oni en la Civito tiom engaĝiĝas pri la obskuraj detaloj de la preciza rilato inter UEA kaj TEJO? Nu, se oni diras ke eble estas hazardo ke la plej favoraj kontraŭsendependistoj estas gejoj, tiam oni ja samtempe diras ke povus _ne_ esti hazardo – kaj el la deziro de la verkinto entute fari tian komenton _mi_ tiras _miajn_ konkludojn.
#000058
Cetere Carlo Minnaja tiel forte protestis pri tiu komento, ke oni devas demandi sin kial li deziras esti ligita al la Civito.
#000059
Kaj post la senrespondeca/senkonscia aŭspiciado fare de TEJO favore al la supraartikole anoncita aranĝo de la Esperanta C-to, baldaŭ la komunikagentejo, ‘hoko’ (nu, tutcerte la civito ‘gajnos’ plurajn kaptitajn fiŝetojn per tiu atingo) anoncos sekvajn geedzigojn fare de la c-guruo, kies subjektojn li ruze altiros el sia nova disĉiplaro: la perfiditaj TEJO-anoj.
#000068
Ho, jes, cetere, se iu sopiras al iu ekzota civitaneco, kial ne peti ion tian ĉe la reale ekzistanta Disneyland? 😉 ...nu, vere, serioze! Almenaŭ tiu estus tute utila – ĉar eble diznejlandanoj ĝuas senpagecon en la ludoj, ludiloj uzataj en la kadro de tiu reale ekzistanta lud-regno.
#000070
Cetere, la homo estas tre inventema: ekzistas aliaj tiaj ‘regnoj’, kiel ekz. « Atlantium » – (kiu estas ‘Imperio’, do atentu, kion vi diras pri ili) kiu eĉ konatan esperantiston enhavas en sia ’registaro‘. Sed ne, bedaŭrinde li ne estas la imperiestro mem, tamen li oficas tre persisteme, jam de dek jaroj li estas la Direktoro pri Interkulturaj Aferoj – sed, bone legu la datojn tie, ili jam vivas en la jaro 10536, kaj ni estas nur en 2017, do, pardonu kara leganto, sed vi kaj mi, ni estas vere malpli evoluintaj ol ili. Tamen provu malkovri tiun samideanon ene de tiu paĝo: (por reveni al la ĉefpaĝo kaj je ties supro vicigitaj menueroj, klaku sur la flirtantan flagon) – Kaj: ili havas eĉ Facebook-paĝon, de kie (kaj el aliaj fontoj) vi povas ekscii, ke tiu ‘Imperio’ estas almenaŭ 0.76 kvadratkilometron grandega reala terpeco (malfeliĉe, situanta ene de alia lando, iom pli granda ol ilia: Aŭstralio). Kaj sciu, ke tio ne estas esperantista inventaĵo, sed venis iam en la ripozintan menson de iu loka loĝanto, neesperantisto. Ili tamen akceptas novajn civitanojn, sendepende de ties esperantisteco aŭ neesperantisteco. Jen, do ek al nova pasporto-postuleblo! (fakte, mi ne scias ĉu la Ea C-to disdonas pasportojn al siaj sekvantoj aŭ ne, kaj entute kiu el tiuj imagitaj regnoj, pasportoj ktp. estas envicigita inter la kutimaj landoj, pasportoj, ktp. kiel normalaj, akceptataj en la reala mondo...) – Mi nur miras pri tio, ke laŭ la 'registaraneco' de tiu esperantisto, la lingvo de la espero ne jam estas unu el la oficialaj de tiu kreaĵo.
#000072